*2-ilova*

**O‘zbekiston Respublikasi Prezidentining 2018-yil 29-iyundagi**

**“O‘zbekiston Respublikasining tashqi iqtisodiy faoliyatini yanada tartibga solish hamda**

**bojxona-tarif jihatdan tartibga solish tizimini takomillashtirish chora-tadbirlari to‘g‘risida”gi**

**PQ–3818-son qarorining tartibga solish ta’sirini baholashdan o‘tkazish bo‘yicha**

**HISOBOT**

**1-bob. Umumiy ma’lumotlar**

|  |  |  |
| --- | --- | --- |
| **1**. | **Qabul qilingan normativ-huquqiy hujjatning tartibga solish ta’sirini baholashni (bundan buyon matnda TSTB deb yuritiladi) amalga oshiruvchi davlat organi yoki tashkiloti nomi** | O‘zbekiston Respublikasi Investitsiyalar, sanoat va savdo vazirligi |
| **2**. | **Normativ-huquqiy hujjatning turi, nomi va rekvizitlari** | O‘zbekiston Respublikasi Prezidentining 2018-yil 29-iyundagi “O‘zbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari to‘g‘risida”gi PQ–3818-son qarori |
| **3**. | **Normativ-huquqiy hujjatning loyihasi ishlab chiqilganda tayyorlangan TSTB bo‘yicha hisobot va TSTB to‘g‘risida xulosalar mavjudligi to‘g‘risida ma’lumot** | Mazkur O‘zbekiston Respublikasi Prezidentining qarori ishlab chiqilganda tartibga solish ta’sirini baholash joriy etilmaganligi sababli loyiha ishlab chiqilganda TSTB bo‘yicha hisobot tayyorlanmagan va TSTB to‘g‘risida xulosalar mavjud emas |
| **4**. | **Normativ-huquqiy hujjatni TSTBdan o‘tkazish uchun asos** | O‘zbekiston Respublikasi Prezidentining 2024-yil 9-yanvardagi “Tadbirkorlik sohasidagi majburiy talablarni qisqartirish hamda litsenziyalash va ruxsat berish tartib-taomillarini soddalashtirish chora-tadbirlari to‘g‘risida” PF-8-son Farmonining 2-ilovasi 11-bandi |
| **5**. | **Tartibga solish ta’sir ko‘rsatayotgan obyektlar va/yoki subyektlar (manfaatdor tomonlar)** | Import faoliyati bilan shug‘ullanuvchi tashqi iqtisodiy faoliyat ishtirokchilari |

**2-bob. Tartibga solish maqsadlariga erishilganligi va natijadorligi to‘g‘risida ma’lumotlar**

|  |  |
| --- | --- |
| **6**. | **Normativ-huquqiy hujjatning amal qilishi natijasida erishilgan maqsadlar va ko‘rsatkichlar:** |
| **Loyiha ishlab chiqilgan davrda qo‘yilgan maqsadlar** | **Prognoz qilingan indikativ ko‘rsatkichlar** | **Qo‘yilgan maqsadlarga erishilganligi to‘g‘risida ma’lumot** | **Erishilgan****indikativ ko‘rsatkichlar** | **Hisoblash usuli** |
| O‘zbekiston Respublikasi hududiga mahsulotlarni olib kirishda (import qilishda) tovarlarga nisbatan bojxona boji stavkalarini tasdiqlash | Import faoliyati bilan shug‘ullanuvchi tashqi iqtisodiy faoliyat ishtirokchilari  | O‘zbekiston Respublikasida bojxona-tarif jihatdan olib borilayotgan samarali chora-tadbirlar natijasida, 2018-yil yalpi ichki mahsulot hajmi 407,5 trln. so`mni tashkil etgan bo‘lsa, 2023-yilga kelib ushbu ko‘rsatkich 2,5 barobarga o‘sib 1,07 kvadrillion so‘mni tashkil etdi hamda mos ravishda tashqi savdo aylanmasi 32,8 mlrd dollardan 62,6 mlrd dollargacha ko‘paydi. | Import faoliyati bilan shug‘ullanuvchi tashqi iqtisodiy faoliyat ishtirokchilari  | 2018-2023-yillardagi O‘zbekiston Respublikasi hududiga mahsulotlarni olib kirgan import faoliyati bilan shug‘ullanuvchi korxonalar soni  |
| **7**. | **Normativ-huquqiy hujjatdagi tartibga solish usulini qo‘llashda vujudga kelgan ijobiy va salbiy oqibatlar tahlili:** |
| **Ijobiy** | **Salbiy** |
| 1. Ushbu loyihaning qabul qilinishi yuqori qo‘shilgan qiymatli mahsulot ishlab chiqarishni rivojlantirish, importni maqbullashtirish, o‘zaro manfaatli ikki tomonlama erkin savdo to‘g‘risidagi bitimlar imzolanishi uchun qulay shart-sharoitlar yaratdi. |  |
| 2.  O‘zbekiston Respublikasida bojxona-tarif jihatdan olib borilayotgan samarali chora-tadbirlar natijasida, 2018-yil yalpi ichki mahsulot hajmi 407,5 trln. so`mni tashkil etgan bo‘lsa, 2023-yilga kelib ushbu ko‘rsatkich 2,5 barobarga o‘sib 1,07 kvadrillion so‘mni tashkil etdi hamda mos ravishda tashqi savdo aylanmasi 32,8 mlrd dollardan 62,6 mlrd dollargacha ko‘paydi. |  |
| 3. Import faoliyati bilan shug‘ullanuvchi tashqi iqtisodiy faoliyat ishtirokchilari soni 2018-yildagi 18 968 tadan 2023-yilda 26 400 tagacha oshdi. |  |
| 4. Oziq-ovqat sohasida 2018-yilda tadbirkorlarimiz tomonidan qiymati 1,4 trln so‘mlik mahsulot ishlab chiqarilgan bo‘lsa, 2023-yilga kelib, 3,4 trln so‘mdan oshiq mahsulot ishlab chiqarildi. |  |
| 5. Mamlakatimizdan xorijiy davlatlarga eksport qilinadigan mahsulotlar diversifikatsiyasi oshib bormoqda, jumladan, TIF TN 10 ta belgisi bo‘yicha tovar nomenklaturasida 2017-yilda 1219 xil mahsulotlar eksport qilingan bo‘lsa, 2023-yilga kelib bu ko‘rsatkich 2874 tani tashkil qildi (2,4 marta ko‘p). |  |
| 6. Misol uchun, yengil sanoat sohasini himoya qilish maqsadida tayyor kiyim-kechaklar importiga o‘rtacha 20 foiz stavkada import bojxona boji joriy etilishi natijasida, 2017-yilda to‘qimachilik mahsulotlari umumiy eksportning 8,1 foizini tashkil etgan bo‘lsa, 2023-yilda ushbu ko‘rsatkich 12,5 foizini tashkil etdi.  |  |
| 7. Mazkur normativ-huquqiy hujjat qabul qilinishi natijasida mamlakatimizda bugungi kunda quyidagi tamoyillarga asoslangan import boji stavkalari amal qilmoqda:- tabiiy xomashyo va muhim ijtimoiy ahamiyatga ega bo‘lgan mahsulotlar (don, un, ruda va metall konsentratlar) - bojxona boji stavkasi 0%;- xomashyo, O‘zbekiston Respublikasida ishlab chiqarilmaydigan, ijtimoiy ahamiyatga ega bo‘lgan mahsulotlar - bojxona boji stavkasi 5%; - ishlab chiqarish tabiiy va iqlim sharoitlari noqulay yoki iqtisodiy jihatdan samarasiz bo‘lgan yarim tayyor va tayyor mahsulotlar, respublika hududida ishlab chiqariladigan, biroq mavjud talabni to‘liq qondirmaydigan tayyor yoki qayta ishlangan oziq-ovqat mahsulotlari, inson salomatligiga nisbatan salbiy ta’sir ko‘rsatadigan oziq-ovqat mahsulotlari - bojxona boji stavkasi 10-15%;- yetarlicha miqdorlarda ishlab chiqariladigan va eksport qilinadigan qishloq xo‘jaligi mahsulotlari, birinchi darajali bo‘lmagan yoki hashamatli tovarlar, inson salomatligiga salbiy ta’sir ko‘rsatadigan tovarlar - bojxona boji stavkasi 20-30%. |  |

**3-bob. Normativ-huquqiy hujjatning samaradorligi (foyda va xarajat tahlili) to‘g‘risida ma’lumotlar**

|  |  |
| --- | --- |
| **8.** | **Normativ-huquqiy hujjatning amal qilishi munosabati bilan keltirilgan foyda va (yoki) yuzaga kelgan xarajatlarning tavsifi:** |
| **Xarajat va foyda turi** | **Miqdoriy ko‘rsatkichlar** |
| **Bevosita foyda**  |
| **Foyda turi** | **Manfaatdor tomonlar (soni)** | **Hisobot yili** | **Tushum** *(trln so‘m)* |
| **Import bojxona to‘lovlari tushumlari** | **Davlat**  | 2017-yil | 7,6 |
| 2018-yil | 11,5 |
| 2019-yil | 17,1 |
| 2020-yil | 24,7 |
| 2021-yil | 33,2 |
| 2022-yil | 46,0 |
| **Foyda turi** | **Import qiluvchi korxonalar (soni)** | **Hisobot yili** | **Bojxona to‘lovlaridan iqtisod qilingan summa** *(trln so‘m)* |
| **Import bojxona to‘lovlaridan imtiyozlar** | 9555 | 2017-yil | 28,6 |
| 18968 | 2018-yil | 48,7 |
| 28300 | 2019-yil | 59,5 |
| 23490 | 2020-yil | 40,7 |
| 23767 | 2021-yil | 38,15 |
| 24290 | 2022-yil | 56,5 |
| **Bilvosita xarajatlar** |
| **Xarajat turi**  | **Import qiluvchi korxonalar (soni)** | **2020-yil *(trln so‘m)*** | **2021-yil *(trln so‘m)*** |
| Imtiyozlar bekor qilinishi natijasida yuzaga kelgan xarajat | 47252 | 18,8 | 21,4 |
| **Bevosita xarajatlar** |
| **Xarajat turi** | **Manfaatdor tomonlar (soni)** | **Hisobot yili** | **Xarajat** *(trln so‘m)* |
| **Import bojxona to‘lovlari** | Import qiluvchi korxonalar | 2017-yil | 7,6 |
| 2018-yil | 11,5 |
| 2019-yil | 17,1 |
| 2020-yil | 24,7 |
| 2021-yil | 33,2 |
| 2022-yil | 46,0 |
| **Bilvosita foyda** |
| **Foyda turi** | **Manfaatdor tomonlar (soni)** | **2020-yil *(trln so‘m)*** | **2021-yil *(trln so‘m)*** |
| Imtiyozlar bekor qilinishi natijasida bilvosita foyda | Davlat | 18,8 | 21,4 |
| **Jami foyda va xarajatlar** |
| Foyda |  |  |
| Xarajatlar |  |  |
| Sof joriy qiymat |  |  |
| **9.** | **Normativ-huquqiy hujjatning amal qilishi natijasida tartibga solinadigan tadbirkorlik subyektlarining toifasi bo‘yicha soni (ulushi) o‘zgarishining ko‘rsatkichlari** |
| **Yillar kesimida** | **O‘lchov birligi** | **Import faoliyati bilan shug‘ullanuvchi tashqi iqtisodiy faoliyat ishtirokchilari** | **O‘tgan yilga nisbatan o‘sish sur’ati** |
| 2022-yil | ta | 24290 | 2% |
| 2023-yil | ta | 26400 | 8,8% |
| **4-bob. Normativ-huquqiy hujjatning raqobat muhitiga ta’siri** |
| **10.** | **Normativ-huquqiy hujjatning raqobat muhitiga ta’sir ko‘rsatgan oqibatlar (salbiy/ijobiy) tavsifi:** |
| **Tovar ishlab chiqaruvchi yoki xizmat ko‘rsatuvchi xo‘jalik yurituvchi subyektlarning (yetkazib beruvchilar) doirasi va sonini cheklashi (cheklamasligi)** | Mazkur normativ-huquqiy hujjatda belgilangan qoidalar import faoliyati bilan shug‘ullanuvchi tashqi iqtisodiy faoliyat ishtirokchilari sonini cheklamaydi. |
| **Yetkazib beruvchilarning o‘zaro raqobatlashish imkoniyatini chegaralashi (chegaralamasligi)** | Import faoliyati bilan shug‘ullanuvchi tashqi iqtisodiy faoliyat ishtirokchilarining o‘zaro raqobatlashish imkoniyatini chegaralamaydi. |
| **Yetkazib beruvchilarning bozor munosabatlarida o‘zaro raqobatlashishga qiziqishini pasaytirishi (pasaytirmasligi)** | Import faoliyati bilan shug‘ullanuvchi tashqi iqtisodiy faoliyat ishtirokchilarining bozor munosabatlarida o‘zaro raqobatlashishga qiziqishini pasaytirmaydi. |
| **Iste’molchilar uchun kerakli axborotni tanlash imkonining chegaralanishi (chegaralanmasligi)** | Iste’molchilar uchun kerakli axborotni tanlash imkonini chegaralamaydi. |
| **5-bob. TSTB bo‘yicha hisobot muhokama qilinganligi to‘g‘risida ma’lumot** |
| **11.** | **TSTB bo‘yicha hisobotni jamoatchilik muhokamasidan o‘tkazish natijalari to‘g‘risida ma'lumot:** |
| **TSTB bo‘yicha hisobotni muhokama qilishning identifikatsiya raqami** |  |
| **TSTB bo‘yicha hisobot muhokamaga qo‘yilgan davr** | **Boshlanishi** | **Tugashi** |
|  |  |
| **Kelib tushgan takliflarni ko‘rib chiqish natijasi** |
| **Jami takliflar soni** | **Qabul qilingan** | **Rad etilgan** |
|  |  |  |

**6-bob. Normativ-huquqiy hujjatni baholashga imkon beradigan boshqa ma’lumotlar**

|  |  |
| --- | --- |
| **12.** | **Мa’lumotlar** |
| 1. Raqobatbardosh ishlab chiqarishni kuchaytirish.
2. Sog‘lom raqobat muhitini qo‘llab-quvvatlash.
3. Yuqori qo‘shilgan qiymatga ega mahsulotlar eksportini rag‘batlantirish.
4. Ichki bozorni sifatli iste’mol mahsulotlari bilan ta’minlashga qaratilgan bojxona-tarif jihatdan tartibga solishning samarali tizimini shakllantirish.
 |

**7-bob. Xulosa**

|  |  |
| --- | --- |
| **13.** | **TSTBdan o‘tkazish natijalari bo‘yicha normativ-huquqiy hujjatdagi tartibga solish usullarining amal qilish maqsadga muvofiqligi yoki ularni bekor qilish zarurligi to‘g‘risida xulosa** |
| 1. Mazkur normativ-huquqiy hujjatda belgilangan qoida va normalar raqobatbardosh ishlab chiqarishni kuchaytirishga, sog‘lom raqobat muhitini qo‘llab-quvvatlashga, yuqori qo‘shilgan qiymatga ega mahsulotlar eksportini rag‘batlantirishga, ichki bozorni sifatli iste’mol mahsulotlari bilan ta’minlashga qaratilgan bojxona-tarif jihatdan tartibga solishning samarali tizimini shakllantirishda asosiy hujjatlardan biri hisoblanadi.2. Import bojxona bojlari stavkalarini belgilash, bojxona-tarif jihatdan tartibga solish jahonning barcha mamlakatlari tomonidan amalga oshirilayotgan va tashqi savdoni tartibga soluvchi muhim vositalardan biri.3. Davlat budjetiga undirilgan bojxona to‘lovlari miqdori 2018-yildagi 11,5 trln so‘mdan 2022-yilda 46,2 trln so‘mga yetdi (o‘sish sur’ati 4 barobar).4. TSTBdan o‘tkazish natijalari bo‘yicha O‘zbekiston Respublikasi Prezidentining 2018-yil 29-iyundagi “O‘zbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari to‘g‘risida”gi PQ–3818-son qarori bilan tartibga solingan usullarga amal qilish maqsadga muvofiq. |

 **\*** **Ma’lumotlar manbalari:** stat.uz, customs.uz vа miit.uz saytlari.